|  |  |
| --- | --- |
|  | **«TASDIQLANGAN»**“SIMURG” Aksiyadorlik Jamiyati Aksiyadorlar umumiy yig'ilishi “26” iyun 2015 yildagi № 1-sonliBayoni bilan Yig’ilish raisi, Kuzatuv kengashi raisi \_\_\_\_\_\_\_\_\_\_\_\_\_\_\_\_\_\_\_\_ А. G. Popovkin |

“SIMURG” Aksiyadorlik Jamiyati

Кuzatuv kengashi to’g’risidagi Nizomi

**Toshkent sh. – 2015 y.**

**MUNDARIJA.**

1. Umumiy qoidalar.
2. Kuzatuv kengashining vakolat doirasi.
3. Kuzatuv kengashi a’zolarini saylash (tayinlash) va vakolatlarini avval bekor qilish.
4. Kuzatuv kengashi Raisi.
5. Kuzatuv kengashi majlisi va qaror qabul qilish tartibi
6. Kuzatuv kengashi a’zolari huquqlari va majburiyatlari.
7. Kuzatuv kengashi a’zolari mas’uliyati.
8. Xulosa qoidalari.
9. **UMUMIY QOIDALAR.**
	1. Mazkur Nizom O’zbekiston Respublikasining “Aksiyadorlik Jamiyatlari vа aksiyadorlar huquqlarini himoya qilish to’g’risida”gi Qonun (keyingi o’rinlarda - Qonun), "SIMURG" Aksiyadorlik Jamiyati (keyingi o’rinlarda - Jamiyat) Ustaviga muvofiq ishlab chiqildi va aksiyadorlar umumiy yig’ilishi tomonidan tasdiqlandi.
	2. Маzkur Nizom Jamiyat Kuzatuv kengashining maqomini, ishini, "SIMURG" Aksiyadorlik Jamiyati Kuzatuv kengashi a’zolarining saylanish tartibini, shuningdek, Kuzatuv kengashi har bir a’zosining huquq va majburiyatlarini belgilaydi.
	3. Kuzatuv kengashi Jamiyat faoliyatiga umumiy rahbarlikni tashkil etadi, Qonun va Jamiyat Ustavida hamda Aksiyadorlarning umumiy yig’ilishi vakolatiga masalalar bundan mustasnodir.
	4. Kuzatuv kengashi Jamiyat boshqaruv organi hisoblanadi.
	5. Kuzatuv kengashi Jamiyat boshqaruvi masalasi borasida Aksiyadorlar umumiy yig'ilishi oldida hisobot beradi.

**II. KUZATUV KENGASHINING VAKOLAT DOIRASI.**

2.1.Jamiyat Kuzatuv kengashi vakolat doirasiga quyidagilar kiradi:

2.1.1. Jamiyat faoliyatining ustuvor yo’nalishlarini aniqlashtirish;

2.1.2. Qonunchilikda ko’zda tutilgan holatlardan tashqari vaziyatlarda, yillik vа navbatdan tashqari aksiyadorlar umumiy yig’ilishini chaqirish;

2.1.3. aksiyadorlar umumiy yig’ilishining kun tartibini tayyorlash;

2.1.4. aksiyadorlar umumiy yig’ilishining o’tkazilish sanasi, vaqti va joyini aniqlash;

2.1.5. aksiyadorlar umumiy yig’ilishida ishtirok etishni ma’lum qilish uchun, Jamiyat aksiyadorlarning reestirini shakllantirish sanasini aniqlash;

2.1.6. aksiyadorlar umumiy yig’ilishining o’tkazilishi va unda ishtirok etishni ma’lum qilish uchun, Jamiyat aksiyadorlarning reestirini shakllantirish sanasini aniqlash;

2.1.7. Qonunchilikka asosan aksiyadorlar umumiy yig’ilishi qaroriga qo’shimchalar kiritish;

2.1.8. mulkning bozor narxini belgilashni tashkillashtirish;

2.1.9. korporativ maslahatchini tayinlash va o’z faoliyatini belgilaydigan qoidalar tartibini tasdiqlash;

2.1.10. Jamiyat yillik biznes-rejasini tasdiqlash. Jamiyat biznes-rejasi Jamiyat Kuzatuv kengashi tomonidan joriy yilning 1 dekabrdan kechiktirmagan holda tasdiqlanishi shart;

2.1.11. Jamiyat Boshqaruvidan Jamiyat yillik biznes-reja ko’rsatkichlarini amalga oshirilish hisobotini har chorakda talab qilish;

2.1.12. Korporativ boshqaruvi Qonunchiligida belgilangan qoidalarga rioya qilgan holda har yili aksiyadorlar umumiy yig’ilishida hisobot berishi shart;

2.1.13.Jamiyat yillik hisoboti Jamiyat aksiyadorlari umumiy yig’ilishi o’tkazilishidan oldin, 30 (o’ttiz) kundan kechiktirmay tasdiqlanishi kerak;

2.1.14. ichki audit xizmatini tashkil etish vа uning xodimlarini tayinlash, shuningdek, har chorakda uning hisobotlarini ko’rib chiqish;

2.1.15.Jamiyat ijro etuvchi organining faoliyatiga daxldor bo’lgan barcha hujjatlarini ko’rib chiqish vа ularni ijro etuvchi organdan, Kuzatuv kengashining zimmasidagi barcha vazifalarni bajarish uchun olish.Olingan hujjatlardan Kuzatuv kengashi va uning a’zolari tomonidan faqat xizmat vazifalari doirasida foydalanish mumkin;

2.1.16. auditorlik tekshiruvini o’tkazish, auditorlik tashkilotini aniqlash va uning xizmat haqi to’g’risidagi qarorlarni qabul qilish;

2.1.17.Jamiyat Taftish komissiyasi a’zolariga to’lanadigan mukofot va qoplash mablag’larining hajmi to’g’risida tavsiyalar berish;

2.1.18. dividend hajmi, uning to’lanish shakli va tartibi to’g’risida tavsiyalar berish;

2.1.19.Jamiyat zahira va boshqa jamg’armalaridan foydalanish;

2.1.20. Jamiyat filial va vakolatxonalarini tashkil etish;

2.1.21. Jamiyatning sho’ba va to’be xo'jalik korxonalarini tashkil etish;

2.1.22.Balans yoki sotib olinish qiymati, Jamiyat toza aktivlarining umumiy qiymatidan o’n besh foizdan ellik foizigacha bo;lgan narxdagi mulk haqidagi bitimni tuzish to’g’risidagi qaror Kuzatuv kengashi a’zolari tomonidan bir ovozdan qabul qilinib, bunda Kuzatuv kengashidan chiqib ketgan a’zolar ovozlari hisobga olinmaydi;

2.1.23. Аgar, yirik bitimning tuzilishi haqida bir ovozdan qaror qabul qilishga erishilmasa, Kuzatuv kengashi qarori bilan bitimning tuzilishi haqidagi masala aksiyadorlar umumiy yig’ilishiga olib chiqilishi mumkin;

2.1.24. Jamiyatga affillangan shaxs tomonidan kelib tushgan yozma xabariga muvofiq 15 (o’n besh) kundan kechiktirmay Jamiyat affillangan shaxslari bilan tuzilgan bitimi ma’lumotini o’rganish va qarorini qabul qilish. Affillangan shaxslar bilan tuzilgan bitimni tasdiqlash to’g’risidagi qarori Jamiyat Kuzatuv kengashi majlisida ishtirok etuvchi a’zolar tomonidan bir ovozdan qabul qilinadi, Kuzatuv kengashi a’zolarining mazkur bitimda affillanganligi, bitim muhokamasida ishtirok etish huquqiga, hamda Jamiyat Kuzatuv kengashi tomonidan bu bitim yuzasidan hech qanday ovoz berish huquqiga ega bo’lmaganlar bundan mustasno;

2.1.25.Qonunchilikda o’rnatilgan tartibda, Jamiyatning tijorat va notijorat tashkilotlarda ishtirok etishi bilan bog’liq bitimlar tuzish;

2.1.26.Jamiyat Ustav jamg’armasini oshirish, Jamiyat Ustav jamg’armasi ko’payishi bilan bog’liq o’zgartirish va qo’shimchalarni Jamiyat Ustaviga kiritish to’g’risidagi masalalarni hal qilish;

2.1.27. Aksiyalarni joylashtirish (birja va birjadan tashqari tashkillashtirilgan bozorga chiqarish) narxini Qonunchilikka asosan, qimmatli qog’ozlar bozorida narx vaziyatiga asoslangan holda belgilash;

2.1.28. Jamiyat aksiyalarini, qimmatli qog’ozlar, korporativ obligasiyalar, shu jumladan almashtiriladigan aksiyalar chiqarilishi Qarorlarini qabul qilish;

2.1.29. Jamiyat korporativ obligasiyalarni qayta sotib olish to’g’risida qarorini qabul qilish;

2.1.30. Qimmatli qog’ozlar (aksiya, obligasiya) chiqarilishi to’g’risidagi va qimmatli qog’oz emissiya risolasining qarorinitasdiqlash;

2.1.31. Qimmatli qog’ozlar (aksiya, obligasiya) chiqarilishi to’g’risidagi va qimmatli qog’oz emissiya risolasi qaroriga o’zgartirish va qo’shimchalar kiritish hamda kiritilgan qo’shimcha va o’zgartirish matnlarini tasdiqlash;

2.1.32. Jamiyat Boshqaruvini shakllantirish, Jamiyat Raisi va Jamiyat Boshqaruvi a’zolarini saylash (tayinlash), Jamiyat Nizomiga asosan yalpi buzilishi sodir etganda yoki Jamiyatga o’z xatti-harakatlari bilan zarar yetkazganda ularning vakolatlarini erta tugatish (bekor qilish). Jamiyat Boshqaruv Raisini tayinlash to’g’risidagi qarori, qoida bo’yicha xorijiy tadbirkorlar ishtirokida, tanlov asosida qabul qilinadi;

2.1.33. Jamiyat ijro etuvchi organiga to’lanadigan mukofot va qoplama mablag’lar hajmini belgilash;

2.1.34.Jamiyat Kuzatuv kengashi vakolatlariga doir qarori va boshqa masalalari Qonunchilik va Jamiyat Nizomiga asosan belgilanadi.

2.2. Jamiyat Kuzatuv kengashi vakolati doirasiga kiritilgan masalalar, Jamiyat ijro etuvchi organi qaroriga berilishi mumkin emas.

1. **KUZATUV KENGASHI A’ZOLARINI SAYLASH (TAYINLASH) VA VAKOLATLARINI AVVAL BEKOR QILISH.**

3.1. Jamiyat Kuzatuv kengashi a’zolari aksiyadorlar umumiy yig’ilishi tomonidan, Qonunchilik va Jamiyat Nizomiga muvofiq ravishda, bir yil muddatga saylanadilar.

3.2. Jamiyat Kuzatuv kengashi a’zolari Jamiyat Nizomi tomonidan belgilanadi va 5 (besh) kishilik tarkibdan iborat bo’ladi.

3.3. Kuzatuv kengashi tarkibiga saylangan shaxslarning qayta saylanishi cheklanmagan.

3.4. Jamiyat Boshqaruvi a’zolari Jamiyat Kuzatuv kengashi a’zoligiga saylanish huquqiga ega emas.

3.5. Kuzatuv kengashi a’zolari tarkibiga, shu Jamiyatning o’zida, mehnat shartnomasi asosida ishlayotgan shaxslar saylanishi mumkin emas.

3.6. Jamiyat Kuzatuv kengashi tarkibiga Qonunda belgilangan tartibda saylanishi mumkin:

* Jamiyat aksiyadorlari – aksiyadorlar jismoniy shaxslar va yuridik shaxs aksiyadorlar vakillari, hamda Jamiyat aksiyadorlari bo’lmagan shaxslar;
* Аfzalliklarga ega shaxslar: iqtisodiy bilim darajasi yetarli bo’lishi; boshqaruv amaliyot tajribasi; Jamiyat faoliyati profilida ish tajribasiga egaligi; korporativ boshqaruvga vа qimmatli qog’ozlar bozorida qo’shimcha bilimga ega bo’lishi kerak.

3.7. Jamiyat Kuzatuv kengashi a’zolarining saylanishi kumulyativ ovoz berish yo’li bilan amalga oshiriladi. Кumulyativ ovoz berishda, har bir aksiyadorga tegishli ovozlar Kuzatuv kengashiga saylanishi kerak bo’lgan shaxslar soniga ko’paytiriladi vа aksiyador shaxs shu tariqa olingan ovozlarni 1 (bitta) nomzodga berishi, yoki 2 (ikki) yoki undan ortiq nomzodlar orasida taqsimlanishi mumkin. Eng ko’p ovoz to’plagan nomzodlar, Jamiyat Kuzatuv kengashiga saylangan deb hisoblanadilar.

3.8. Kuzatuv kengashi saylangan a’zosining vakolati erta tugatilishi Aksiyadorlar umumiy yig’ilishi qarori tomonidan belgilanadi.

3.9. Kuzatuv kengashi a’zolari Jamiyat affillangan shaxslari tomonidan tan olinadi.

**IV. KUZATUV KENGASHI RAISI.**

4.1. Kuzatuv kengashining Raisi Kuzatuv kengashi a’zolari orasidan va Kuzatuv kengashi a’zolari umumiy sonining ko’pchilik ovozi bilan saylanadi.

4.2. Kuzatuv kengashi o’z tarkibidan Kuzatuv kengashi a’zolarining umumiy sonidan ko’pchilik ovoz berishi orqali Kuzatuv kengashi Raisini qayta saylash huquqiga ega.

4.3. Jamiyat Kuzatuv kengashining Raisi uning ishini tashkillashtiradi, Kuzatuv kengashi majlislarini chaqiradi vа ularda raislik qiladi, majlislarda bayonnoma yuritilishini tashkillashtiradi.

4.4. Kuzatuv kengashi Raisi Kuzatuv kengashi a’zolari o’rtasida vazifalarini taqsimlashni amalga oshiradi.

4.5. Kuzatuv kengashining Raisi yoki Kuzatuv kengashi tomonidan rais vakolati yuklatilgan shaxs Jamiyat tomonidan Jamiyat Boshqaruv Raisi vа Boshqaruv a’zolari bilan mehnat shartnomasini tuzadi.

4.6.Kuzatuv kengashi Raisi bo’lmagan taqdirda, uning vazifalari Kuzatuv kengashining a’zolaridan biriga yuklatiladi.

**V. KUZATUV KENGASHI MAJLISI VA QAROR QABUL QILISH TARTIBI**

5.1. Jamiyat Kuzatuv kengashi majlisini chaqirish va o’tkazish tartibi Jamiyat Nizomi va mazkur Nizomga asosan belgilanadi.

5.2. Kuzatuv kengashining majlisini Kuzatuv kengashi Raisining shaxsiy tashabbusi, Kuzatuv kengashining a’zosi, Taftish komissiyasining, Jamiyat ijro etuvchi organining hamda, Jamiyat Nizomida belgilangan shaxslar talabiga binoan chaqiriladi.

5.3. Kuzatuv kengashi majlisi ochiq tarzda, hamda sirtqi (ovoz berish yo’li bilan) o’tkazilishi mumkin, Kuzatuv kengashi qarori Kuzatuv kengashi a’zolari tomonidan bir ovozdan qabul qilinadi.

5.4. Jamiyat Kuzatuv kengashi majlisi odatda kamida bir chorakda 1 (bir) marta o’tkaziladi. Zarur bo’lgan holatlkarda Jamiyat Kuzatuv kengashi navbatdan tashqari majlisi o’tkazilishi mumkin.

5.5. Kuzatuv kengashi majlisini o’tkazish uchun kvorum miqdori Jamiyat Nizomida belgilanib, Kuzatuv kengashi a’zolarining kamida 75 (yetmish besh) foizini tashkil qilishi lozim.

5.6. Аgar, Kuzatuv kengashining majlisida ishtirok etuvchilar soni Jamiyat Nizomida belgilangan 75 (yetmish besh) foizdan kam bo’lsa, Jamiyat Kuzatuv kengashining yangi tarkibini saylash uchun navbatdan tashqari aksiyadorlar umumiy yig’ilishini chaqirishi shart. Kuzatuv kengashining qolgan a’zolari shunday navbatdan tashqari aksiyadorlar umumiy yig’ilishini chaqirish to’g’risidagi qarorni qabul qilish, shuningdek, ijro etuvchi organi rahbarining vakolati muddatdan oldin to’xtatilganida, uning vaqtincha vazifasini bajaruvchi shaxsni tayinlash huquqiga ega.

5.7. Kuzatuv kengashi majlisidagi qarorlar ishtirok etuvchilarning ko’pchilik ovozi bilan qabul qilinadi. Kuzatuv kengashi majlisida qaror qabul qilinishida Kuzatuv kengashining har bir ovozi bir ovozga ega.

5.8. Jamiyat Kuzatuv kengashi majlisida ishtirok etuvchi a’zolar tomonidan bir ovozdan quyidagi masalalar bo’yicha qaror qabul qilinadi:

* Jamiyat Ustav fondini ko’paytirish;
* Jamiyat mulki bo’lgan, toza aktivlarining umumiy qiymatidan 15 foizdan 50 foizigacha bo’lgan narxdagi mulk haqidagi bitimini tuzish to’g’risidagi qarori qabul qilgan kundan boshlab, tuzilgan Jamiyat bilan yirik bitimlarni;
* Affillangan shaxs bilan kelishuv tasdig’i to'g'risidagi qarori;
* Jamiyat korporativ obligasiyalar chiqarilishi, ularni aksiyalarga almashtirilishi to’g’risidagi qarori;
* Sirtqi ovoz berish (ovoz berish yo’li bilan) qarorini qabul qilish.

5.9. Jamiyat Kuzatuv kengashi a’zosi o’z ovozini boshqa Kuzatuv kengashi a’zosiga yoki uchinchi shaxsga berishi yo’l qo’yilmaydi.

5.10. Jamiyat Kuzatuv kengashi Raisi Kuzatuv kengashi a’zolarining ovozi teng bo’lgan taqdirda Kuzatuv kengashi qaroriga hal qiluvchi ovozni berish huquqiga ega.

5.11. Jamiyat Kuzatuv kengashining majlisida bayonnoma yuritiladi. Kuzatuv kengashi majlisining  bayonnomasi majlis o’tkazilganidan so’ng  10 (o’n) kundan kechiktirmay 2 (ikki) nusxada tuziladi. Kuzatuv kengashi majlisi bayonnomasini Kuzatuv kengashi kotibi tuzadi.

5.12. Majlis bayonnomasida quyidagilar ko’rsatiladi:

* Majlis o’tkazilgan joy, vaqt va sana;
* Majlisda hozir bo’lgan shaxslar;
* Majlisning kun tartibi;
* Ovoz berishga qo’yilgan masalalar, ular yuzasidan o’tkazilgan ovoz berish yakunlari;
* Qabul qilingan qarorlar.

5.13. Jamiyat Kuzatuv kengashi majlisining bayonnomasi majlisda ishtirok etayotgan shaxslar tomonidan imzolanib, ular bayonnomaning to’g’ri rasmiylashtirilishi uchun mas’uldirlar.

5.14. Jamiyat Kuzatuv kengashining bayonnomasi imzolangan kunida Jamiyat ijro etuvchi organiga ijro uchun topshiriladi. Аgar Kuzatuv kengashi tomonidan aksiyadorlar umumiy yig’ilishini chaqirish to’g’risida qaror qabul qilinsa, mazkur qaror to’g’risidagi ma’lumot, Kuzatuv kengashining majlisi o’tkazilgan kundayoq Jamiyat ijro etuvchi organiga yetkaziladi.

**VI. KUZATUV KENGASHI A’ZOLARI HUQUQLARI VA MAJBURIYATLARI.**

6.1. Kuzatuv kengashi a’zolari quyidagi huquqlarga ega:

* Kuzatuv kengashining majlisida shaxsan ishtirok etish, reglamentda ko’rsatilgan vaqt ichida, muhokama qilinayotgan masala bo’yicha so’zga chiqish;
* Aksiyadorlik Jamiyatining ma’lum bir davr ichidagi ishlarining holati, ishlab chiqarish, xo’jalik va tijorat faoliyatining asosiy natijalari, rivojlanish rejalari to’g’risida to’liq, ishonchli moliya va ishlab chiqarishga oid ma’lumotlarni olish;
* Jamiyat Kuzatuv kengashi va Aksiyadorlar navbatdan tashqari umumiy yig’ilishi chaqirishini talab qilish;
* Jamiyat moliyaviy-xo’jalik faoliyatiga doir tekshiruvlarni amalga oshirishni talab qilish;
* Kuzatuv kengashi tomonidan tayyorlangan Aksiyadorlar umumiy yig'ilishida Jamiyat Taftish komissiyasi a’zolariga mukofot va xarajatlar haqi bo’yicha dividendlar to'lovining hajmi, shakli va tartiblarini taklif;
* Jamiyat faoliyatining ustuvor yo’nalishlarini aniqlash, Jamiyat faoliyatini takomillashtirish, Jamiyat Nizomiga o’zgartirish va/yoki qo’shimchalar kiritish, Jamiyat ichki nornmativ hujjatlarini ishlab chiqish maqsadida takliflar kiritish;
* Aksiyadorlar umumiy yig’ilishi qaroriga asosan o’z vazifalarini bajarganlarga mukofotlar va xarajatlar haqini olish;
* Boshqa huquqlar.
	1. Kuzatuv kengashi a’zolari:
* Kuzatuv kengashining a’zolari o’z lavozim vazifalarini sidqidildan, hamda Jamiyat manfaatlari uchun eng yaxshi deb hisoblagan yo’l bilan bajarishlari shart;
* Jamiyat Boshqaruvidan Jamiyat yillik biznes-reja ko’rsatkichlarini amalga oshirilish hisobotini har chorakda talab qilish;
* Har chorakda ichki audit xizmati hisobotlarini eshitish;
* Jamiyat Taftish komissiyasi tomonidan yirik bitimlar vа Jamiyat affillangan shaxslari bilan tuzilgan bitimlar xulosasini har chorakda ko’rib chiqish;
* Jamiyatga o’zining affillanganligi, Jamiyat bilan tuziladigan bitimining batafsil ma’lumotini yozma xabar asosida, bitimda ishtirok etadigan shaxslar, shartnomaning muhim shartlari to’g’risida xabar berish;
* Jamiyat hujjatlari va maxfiy axborot, tarkibdagi rasmiy yoki tijorat siriga aylangan ma’lumotlarni oshkor etmaslik kerak;
* boshqa majburiyatlar.

6.3. Kuzatuv kengashining a’zolari shaxsiy qiziqishlariga asosan bevosita yoki bilvosita Kuzatuv kengashi tomonidan qabul qilingan u yoki bu qarorlarga ta’sir ko’rsatish huquqiga ega emas.

6.4. Kuzatuv kengashining a’zolari Аksiyadorlik Jamiyatining imkoniyatlaridan (mulkiy yoki nomulkiy huquqlar, xo’jalik faoliyati doirasidagi imkoniyatlar, Aksiyadorlik Jamiyatining faoliyati va rejalari to’g’risidagi ma’lumot) shaxsini boyitish maqsadida foydalanishi mumkin emas.

**VII. KUZATUV KENGASHI A’ZOLARI MAS’ULIYATI.**

7.1. Jamiyat Kuzatuv kengashi a’zolari o’z huquqlari va vazifalarini bajarishda Jamiyat manfaatlarini ko’zlab ish qilishi lozim.

7.2. Jamiyat Kuzatuv kengashining a’zolari Jamiyat oldida Qonunchilik vа Jamiyat Nizomiga muvofiq mas’uldirlar. Bir necha kishi mas’ul bo’lgan taqdirda, ularning mas’uliyati Jamiyat oldida hamjihat hisoblanadi. Bunda, Jamiyatga zarar keltirgan qarorning qabul qilinishida ishtirok etmagan yoki qarshi ovoz bergan Kuzatuv kengashining a’zolari mas’uliyatdan ozod etiladilar.

7.3. Jamiyat, yoki Jamiyatning joylashtirilgan aksiyalarining eng kamida 1 (bir) foiziga egalik qiluvchi aksiyador (aksiyadorlar), Kuzatuv kengashining a’zosi ustidan, sudga da’vo arizasi bilan murojaat qilib, Jamiyatga keltirilgan zararlarni qoplab berishni talab qilishga haqlidir.

7.4. Kuzatuv kengashi a’zosi Jamiyatga yetkazilgan zarari uchun Qonunchilikda belgilangan tartibda zararni qoplab beradi.

**VIII. XULOSA QOIDALARI.**

8.1. Mazkur Nizom aksiyadorlar umumiy yig’ilishi tomonidan tasdiqlangan paytdan boshlab kuchga kiradi.

8.2. Mazkur Nizomda Qonun hujatlariga hamda Jamiyat Nizomiga asosan o’zgartirishlar yoki qo’shimchalar kiritilishi mumkin.

8.3. Mazkur Nizomdagi kiritilgan o’zgartirishlar yoki qo’shimchalar aksiyadorlar umumiy yig’ilishi tomonidan tasdiqlangan kundan boshlab kuchga kiradi.